S-103/2019

D Ó M U R

Héraðsdóms Reykjavíkur 14. júní 2019 í máli nr. S103/2019:

Ákæruvaldið

(M-kvk-nf H-kvk-nf J-kvk-nf saksóknarfulltrúi) gegn

A-x-x T-kk-þgf H-kk-þgf

(G-kk-nf Á-kk-nf lögmaður)

Mál þetta, sem dómtekið var 12. júní sl., er höfðað með ákæru, útgefinni af lögreglustjóranum á höfuðborgarsvæðinu 12. febrúar 2019, á hendur A-x-x T-kk-þgf H-kk-þgf, kt. [...], [...], Reykjavík fyrir eftirtalin umferðarlagabrot með því að hafa:

I.

Fimmtudaginn 16. mars 2017, ekið bifreiðinni [...] sviptur ökurétti og óhæfur um að stjórna henni örugglega vegna áhrifa ávana og fíkniefna (í blóði mældist kókaín 90 ng/ml, metamfetamín 35 ng/ml og tetrahýdrókannabínól 1,6 ng/ml) um Grýtubakka í Reykjavík, þar sem lögregla hafði afskipti af honum skömmu síðar við Grýtubakka 12.

Telst þetta varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

II.

Aðfaranótt sunnudagsins 3. desember 2017, ekið bifreiðinni [...] sviptur ökurétti og óhæfur um að stjórna henni örugglega vegna áhrifa ávana og fíkniefna (í blóði mældist kókaín 25 ng/ml og tetrahýdrókannabínól 1,4 ng/ml) og notað farsíma án handfrjáls búnaðar við aksturinn um Stekkjarbakka í Reykjavík, þar sem lögregla hafði afskipti af honum skömmu síðar við Mjódd.

Telst þetta varða við 1., sbr. 2. mgr. 45. gr. a., 1. mgr. 47. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa. 2

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 7. febrúar 2019, á ákærði nokkurn sakaferil að baki sem nær allt aftur til ársins 2001 og hefur áður gerst sekur um sams konar brot og hann er sakfelldur fyrir í máli þessu. Til að mynda gekkst ákærði undir greiðslu sektar með tveimur sáttum hjá embætti lögreglustjórans á höfuðborgarsvæðinu hinn 23. febrúar 2010 fyrir að aka undir áhrifum ávana og fíkniefna, án þess að endurnýja ökurskírteini sitt. Þá gekkst ákærði undir viðurlagaákvörðun hjá Héraðsdómi Reykjavíkur hinn 5. nóvember 2012, meðal annars fyrir að aka undir áhrifum ávana og fíkniefna, án gildra ökuréttinda. Hinn 29. janúar 2013 gekkst ákærði á ný undir greiðslu sektar með sátt hjá embætti lögreglustjórans á höfuðborgarsvæðinu fyrir að aka sviptur ökurétti. Þá var ákærði dæmdur í 30 daga fangelsi með dómi Héraðsdóms Reykjavíkur hinn 20. desember 2013 fyrir hraðakstur og fyrir að aka undir áhrifum ávana og fíkniefna, sviptur ökurétti. Nú síðast hlaut ákærði 30 daga í fangelsi með dómi sama dómstóls hinn 6. maí 2014 fyrir að aka sviptur ökurétti. Brot þau er ákærði er sakfelldur fyrir í málinu voru framin árið 2017 og verður þannig við ákvörðun refsingar hér við það miðað að ákærði gerist nú í fjórða sinn, eftir að hann varð fullra 18 ára og innan ítrekunartíma sbr. 3. mgr. 71. gr. almennra hegningarlaga nr. 19/1940, sekur um að aka undir áhrifum ávana og fíkniefna og í fjórða sinn sekur um að aka sviptur ökurétti.

Með hliðsjón af framangreindu, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 5 mánuði.

Með vísan til lagaákvæða í ákæru er áréttuð ævilöng svipting ökuréttar ákærða frá birtingu dómsins að telja.

Ákærði greiði málsvarnarþóknun skipaðs verjanda síns, G-kk-ef Á-kk-ef lögmanns, 105.400 krónur, að meðtöldum virðisaukaskatti, og 326.094 krónur í annan sakarkostnað.

Af hálfu ákæruvaldsins flutti málið H-kk-nf G-kk-nf, saksóknarfulltrúi, fyrir hönd M-kvk-ef H-kvk-ef J-kvk-ef, saksóknarfulltrúa.

Þ-kvk-nf L-kvk-nf, aðstoðarmaður dómara, kveður upp dóminn.

3

D Ó M S O R Ð:

Ákærði, A-x-x T-kk-nf H-kk-nf, sæti fangelsi í 5 mánuði.

Áréttuð er ævilöng svipting ökuréttar ákærða frá birtingu dómsins að telja.

Ákærði greiði málsvarnarþóknun skipaðs verjanda síns, G-kk-ef Á-kk-ef lögmanns, 105.400 krónur og 326.094 krónur í annan sakarkostnað.

Þ-kvk-nf L-kvk-nf

3

Ákærði, A-x-x T-kk-nf H-kk-nf, sæti fangelsi í 5 mánuði.

Áréttuð er ævilöng svipting ökuréttar ákærða frá birtingu dómsins að telja.

Ákærði greiði málsvarnarþóknun skipaðs verjanda síns, G-kk-ef Á-kk-ef lögmanns, 105.400 krónur og 326.094 krónur í annan sakarkostnað.

Þ-kvk-nf L-kvk-nf